TTAโล่งอกเพิ่มทุนฉลุยเดินหน้าลงทุน1.4หมื่นล.
เพิ่มทุน TTA ฉลุย รายย่อยร่วมใจโหวตให้ผ่านหลังปรับสูตรเพิ่มทุนใหม่ ก.พ.นี้ พร้อมลุยซื้อเรือ 11 ลำ &#8220;ม.ล.จันทรจุฑา&#8221; ให้คำมั่นงวดปี 56 พลิกมีกำไรแน่นอน
31 ม.ค. 2556

เพิ่มทุน TTA ฉลุย รายย่อยร่วมใจโหวตให้ผ่านหลังปรับสูตรเพิ่มทุนใหม่ ก.พ.นี้ พร้อมลุยซื้อเรือ 11 ลำ “ม.ล.จันทรจุฑา” ให้คำมั่นงวดปี 56 พลิกมีกำไรแน่นอน
นายประเสริฐ บุญสัมพันธ์ ประธานกรรมการ บริษัท โทรีเซนไทย เอเยนต์ซีส์ (TTA) เปิดเผยถึงผลการประชุมสามัญของบริษัทเมื่อวันที่ 30 ม.ค.ที่ผ่านมาว่า ผู้ถือหุ้นได้มีมติอนุมัติแผนเพิ่มทุนของ TTA ด้วยคะแนนเสียง 269 ล้านเสียง หรือ 95% ของจำนวนเสียงที่ร่วมประชุม และคาดว่าเงินน่าจะเข้าบริษัทในเดือน ก.พ.นี้ ทำให้ TTA พร้อมซื้อเรือทันทีตามแผน
ม.ล.จันทรจุฑา จันทรทัต ประธานเจ้าหน้าที่บริหารและกรรมการผู้จัดการ กล่าวว่า บริษัทจะได้รับเงินจากการเพิ่มทุนครั้งนี้ 6,372 ล้านบาท จะนำไปใช้เพื่อซื้อเรือไม่เกิน 11 ลำ 
ตามแผนระยะ 3 ปีระหว่างปี 2556-2558 บริษัทจะใช้เงินลงทุน 14,940 ล้านบาท เพื่อใช้ในการซื้อเรือเทกองจำนวน 11 ลำ และเรือขุดเจาะท้องแบน อีก 2 ลำ แหล่งเงินจะมาจากการกู้เงิน 8,184 ล้านบาท ที่เหลือจะเป็นส่วนของทุน ซึ่งจะมาจากเงินที่ได้จากการเพิ่มทุนรอบนี้ 6,372 ล้านบาท และที่เหลือจะเป็นกระแสเงินสดที่ได้จากการดำเนินงาน 
อย่างไรก็ตาม ยอมรับว่าผลของการปรับสูตรเพิ่มทุนจาก 1 หุ้นเดิม ต่อ 1 หุ้นใหม่ มาเป็น 5 หุ้นเดิมต่อ 2 หุ้นใหม่นี้ ทำให้แผนการลงทุนของ TTA ลดลงจากระดับ 2 หมื่นกว่าล้าน ลงมาเหลือวงเงินระดับดังกล่าว หรือ 14,940 ล้านบาท 
“บริษัทลดขนาดการลงทุนลง ให้เป็นไปตามกำลังเงิน ซึ่งตั้งเป้าว่าเรือใหม่นี้ทุกลำจะต้องสร้างผลตอบแทนในระดับ 15% ซึ่งคาดว่าจะใช้ระยะเวลาในการคืนทุนประมาณ 56 ปี” ม.ล.จันทรจุฑา กล่าว
สำหรับผลประกอบการงวดปี 2556 นี้ คาดหวังว่าจะออกมาดี แม้ว่าธุรกิจเดินเรือแห้งเทกองในไตรมาสแรก (ต.ค.-ธ.ค. 2555) จะออกมาไม่ดี ค่าระวางเรือเฉลี่ยอยู่ที่ 8,000 เหรียญสหรัฐ/ลำ/วัน ต่ำที่สุดในรอบ 10 ปี และต่ำกว่าระดับคุ้มทุนที่ 9,000 เหรียญสหรัฐ/ลำ/วัน และสถานการณ์ในไตรมาส 2 ยังไม่ดีขึ้น แต่เชื่อว่าในช่วงครึ่งหลังของปีน่าจะดีขึ้น 
อย่างไรก็ตาม ธุรกิจนอกชายฝั่งของเมอร์เมดมีการเติบโตที่ดี คาดว่าจะมีรายได้ 7,000 ล้านบาท เติบโต 20% จากงวดปีที่ผ่านมา คิดเป็น 40% ของรายได้รวม 
ขณะที่ ธุรกิจถ่านหินน่าจะมีทิศทางที่ดีเพราะคาดว่าโรงงานถ่านหินในจังหวัดสมุทรสาครของบริษัท ยูนิค ไมนิ่ง เซอร์วิสเซส (UMS) น่าจะสามารถเปิดดำเนินการได้ในเร็วๆ นี้ คาดว่าจะมีสัดส่วนรายได้ให้กับบริษัทประมาณ 1617% ของรายได้รวม ใกล้เคียงกับธุรกิจปุ๋ยในเวียดนาม